Posted by: megan | 2008/10/28
watse toetse moet mens doen om te kan sien of ' n kind wel sal kan loop eendag hetsy die kind dalk gestremd is?
Die beste plan vorentoe is om jou kind deur 'n pedaitriese neuroloog ondersoek te word. Trokdrywers helder mense se dag op | Netwerk24
Trokdrywers helder mense se dag op
Deur JP Myburg 08 Julie 2019 12:00
Die lewe van vandag is soms so vol negatiwiteit en slegte nuus, dat ’n groep mans van die Vallei besluit het om inwoners en groepslede van die Boland Dorpe Facebook-blad se dag op te helder met hulle weergawe van die tradisionele SAUK-weervoorspelling.
Romark Thomas het die video gedeel en meer as 44 000 se dag opgehelder wat al die video gesien het.
Romark Thomas, ’n vragmotorbestuurder vir ’n vervoer-eenheid hier in Worcester het saam met sy kollega en vriend, Jason Jansen op Donderdag, 4 Julie ’n video op Facebook geplaas waarin hulle die afgelope tyd se weer en wind vasvang op ‘n humoristiese wyse, net soos dit sou geskied op TV. Die verskil? Hulle is op diens besig om hulle dag-tot-dag pligte uit te voer in die kajuit van ‘n trok.
Die inskrywing lees: “Naand admin, ek wil net hierdie video share en iemand wat vanaand bedruk voel bietjie laat lag. Ek en my crew geniet ons werk alte lekker,” en is Maandag al deur meer as 44 000 mense gesien wat besluit het om ‘n indruk op die videogreep te laat en bykans 200 mense het kommentaar gelewer wat wissel van: “Julle het so pas my dag gemaak” en “Hierdie is wat ek nou nodig gehad het.”
Romark is al drie jaar ‘n vragmotorbestuurder en vertel dat hy daarvan hou om mense te laat glimlag.
“Die probleem is dat soveel mense in vandag se lewe gebuk gaan onder krisisse, hetsy finansieel, emosioneel of persoonlik. Baie mense voel ook hulle geniet hulle werk, maar dat daar dalk een persoon is of een element wat hulle omstandighede heeltemal omvergooi. Deur die video wat ek gemaak het wil ek vir mense wys dat jy jou eie werkplek lekker en beter kan maak en ander kan laat lag deur die proses. Ek is lief vir mense en die manne wat saam my werk waardeer dit – al voel ek die dag bietjie af wil ek graag ander steeds laat lag en hulle dag beter maak,” vertel hy.
In hierdie videogreep van minder as een minuut word glimlagte, humor en die omstrede Bolandse wind van die afgelope paar weke vasgevang.